Pilis I

Pilis I (arba Vytėnai) – kaimas Jurbarko rajono savivaldybėje, 4 km į rytus nuo Skirsnemunės, šalia kelio . Pilies seniūnaitijos centras. Kaimo įžymybė – renesansinė Vytėnų pilis (arba Panemunės pilis; pastatyta 1610 m.), išlikęs parkas su tvenkinių kaskadų sistema, Zamkaus dvaras, regykla, Gelgaudų ąžuolas. Vyksta dvaro muzikos koncertai. Yra biblioteka, paštas (LT-74464), Vytėnų pagrindinė mokykla (uždaryta 2013 m.). Veikia Pilies kaimo bendruomenė.

miniatiūra|left|Įvažiavimas į kaimą keliu 

 Etimologija 

Nuo XVI a. vietovė vadinta Panemune pagal šalia tekantį Nemuną (taigi, vandenvardinis vietovardis). Vėliau ji imta vadinti Zamkumi pagal stovėjusią pilį ( – „pilis“). XX a. pradžioje čia įsikūrę saleziečiai pilies parke aptiko du kalnelius ir paskelbė istoriją, kad viename jų palaidotas Ldk Vytenis, o kitame – jo žmona. Tuomet prigijo Vytėnų vardas. XX a. 2-ojoje pusėje adaptuotas Zamkaus vardas lietuvių kalbai ir gyvenvietė vadinasi tiesiog Pilimi.

 Geografija 

Kaimas įsikūręs Panemunių regioniniame parke, dešiniajame Nemuno krante, priešais Gelgaudiškį. Į vakarus, link Šilinės, nutiestas pėsčiųjų takas.

 Istorija 

XVI a. čia buvo įkurtas Panemunės dvaras. 1610 m. pastatyta Panemunės pilis. XIX a. antrojoje pusėje senuosius medinius Panemunės dvaro sodybos palivarko statinius pakeitė nauji mūriniai, dvaro sodyba pradėta vadinti Zamkaus dvaru. 

1934 m. vienuoliai saleziečiai Vytėnų kaime įkūrė vienuolyną. Išlikusios Vytėnų saleziečių vienuolyno ir laidojimo koplyčios.

Sovietmečiu buvo Vytėnų kolūkio centrinė gyvenvietė.

 Gyventojai 

 Žymūs žmonės 
 Albinas Lozuraitis (1934–), filosofas, politikas, vertėjas ir redaktorius.
 Rita Dovidaitytė (1980–), pedagogė, chorvedė, vargonininkė.

 Šaltiniai 

 Nuorodos 


 Vytėnų parkas 
 Pilies kaimo bendruomenė 

Kategorija:Pilis I